Video: Kom tuis op Maroela Media | Maroela Media
Video: Kom tuis op Maroela Media
Het jy vriende oorsee wat terugverlang na die ingelegde vrugte uit oupa se spens, die pannekoek op die kerkbasaar, die saamkuier om die kombuistafel?
Huil jou sussie in Australië elke keer wanneer julle op Skype gesels en jy 'n happie melktert vat? Trek jou vriende in Engeland gesig wanneer jy foto's van 'n bosveldvuur, Tafelberg of 'n Hoëveldse sonsondergang op Facebook laai?
Nou kan hulle ook tuis voel, maak nie saak waar hulle hulself in die wêreld bevind nie.
Ons weet daar is 'n paar dinge wat net so eg Afrikaans is soos Van der Merwe-grappe en Maroela Media is een daarvan.
Vertel jou vriende van ons gratis Afrikaanse nuus en rubrieke deur bekende meningsvormers, die lekkerste boeretroos-resepte (sodat hulle ook 'n Jan Ellis-poeding in Amerika kan bak), rugbynuus (skree saam as die Springbokke speel), interessante Afrikaanse woorde en waar spreekwoorde vandaan kom (sodat jou kleinkinders net so lief raak vir Afrikaans), goeie nuus, lekker lag en lekker huil op ons gedoriewaar-blad, tegnologie– en ruimtenuus en alles oor Afrikaanse flieks, musiek en in die teater: net hier op Maroela Media.
Deel dié wonderlike nuus met almal wat jy ken wat jou moedertaal praat – of hulle nou oorsee bly of net hier in ons mooie land.
En as jy nog steeds nie oortuig is nie: loer gerus na ons twee splinternuwe advertensies…
Advertensie Maroela Media video
[Video] Koning leeu is onverwagse kuiergas
Spioenasiebande-saak: Zuma wil om dié redes appelleer
Moenie vergeet van julle pragtige poësie afdeling nie! Die mooiste Afrikaanse gedigte, met 'n sorgsame en keurige hand uitgesoek! Dankie.
Dis nou oulik.
Hulle sal verseker verlang. Maar kos en flieks sal hulle nooit terug bring nie. Te veel moeite met te min voordele of sekeheid. Tog oulike inisiatief.
Ek is seker almal oorsee verlang huistoe na ons lieflike land maar hulle kyk ook nuus en hoor al die ellende hierdie kant en sal NOOIT terugkom na hierdie chaos toe nie.
Ek hou van al die goeie nuus (http://maroelamedia.co.za/kategorie/goeiegoed/goeie-nuus/). Jy kan kies waarmee jy jou gedagtes besig hou.